Nosopai

O nosopai (tamén coñecido pola súa forma latina paternóster) é a máis coñecida oración do cristianismo. Segundo o Novo Testamento déullela Xesús aos apóstolos despois de que estes lle pedisen que lles aprendese a orar.

A oración atópase no Evanxeo de Mateu (6:9-13), onde aparece como parte do Sermón da Montaña. Unha oración semellante aparece no Evanxeo de Lucas 11:2-4.

Aínda que a oración orixinal era en arameo, o texto máis antigo que se conserva está en grego. No cristianismo occidental rezouse en latín durante moitos séculos.

 Versión da Igrexa Católica 

 En galego

Noso Pai que estás no ceo:
santificado sexa o teu nome,
veña a nós o teu reino
e fágase a túa vontade
aquí na terra coma no ceo.
O noso pan de cada día dánolo hoxe;
e perdóano-las nosas ofensas
como tamén perdoamos nós a quen nos ten ofendido;
e non nos deixes caer na tentación,
mais líbranos do mal.Versión tal como figura no "Santuario Eleona" que se localiza no Monte das Oliveiras de Xerusalén co patrocinio da Xunta de Galicia e das dioceses galegas (1986)

Amén.

Noso Pai que estás no ceo:
santificado sexa o teu nome,
veña o teu Reino
e fágase a túa vontade
aquí na terra coma no Ceo.
Dános hoxe o noso pan de cada día;
perdoa as nosas ofensas
como tamén perdoamos nós a quen nos ten ofendido;
e non nos deixes caer na tentación,
mais líbranos do mal.
Amén.Versión do Oracional litúrxico e devocional para uso privado na diocese de Ourense. Teófilo Edicións. 2021, páx. 51  

 En latín

 Pater noster, qui es in caelis,
 Sanctificetur nomen tuum.
 Adveniat regnum tuum.
 Fiat voluntas tua,
 Sicut in caelo et in terra.
 Panem nostrum quotidianum da nobis hodie.
 Et dimitte nobis debita nostra,
 Sicut et nos dimittimus debitoribus nostris.
 Et ne nos inducas in tentationem:
 Sed libera nos a malo.

 Amen.

 Notas 

Categoría:Xesús de Nazaret
Categoría:Liturxia católica
Categoría:Oracións